El col·lectiu Ateneo El Puerto exposa ‘Sentimientos’ a la Casa Municipal de Cultura
25 de setembre 2019

![Imagen 1](/media/vwnookm4/26-2019_09_11_preocupacion.jpg)

La regidoria de Cultura de l'Ajuntament de Sagunt, dins de la programació de cultural de tardor, oferix l'exposició del col·lectiu Ateneo El Puerto, _Sentimientos_. La Casa Municipal de Cultura del Port de Sagunt acull hui, dimecres 25 de setembre, a les 19.00 hores, la inauguració de l'exposició.

L'associació cultural Ateneo El Puerto està formada per fotògrafs, pintors i dibuixants. Es tracta d'un grup heterogeni amb diferents estils, més moderns, realistes o abstractes, que tenen diferents formes de veure l'art.

L'exposició _Sentimientos_ reunix precisament els sentiments i les facetes de cada persona del col·lectiu expressat amb la seua tècnica i estil particular. La mostra està composta per més de 30 obres i podrà gaudir-se des de hui dimecres 25 fins al diumenge 13 d'octubre.   

*   [](http://www.facebook.com/sharer.php?u=https://aytosagunto.es/va/actualitat/el-col-lectiu-ateneo-el-puerto-exposa-sentimientos-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/el-col-lectiu-ateneo-el-puerto-exposa-sentimientos-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-col-lectiu-ateneo-el-puerto-exposa-sentimientos-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/el-col-lectiu-ateneo-el-puerto-exposa-sentimientos-a-la-casa-municipal-de-cultura/)